Diari Oficial de la Generalitat Valenciana


Sumari del DOGV 4499, del 14-05-2003 (2003/4955)

Notificació de laude a l'empresa Blontex, SL, en l'expedient: 059/02-A.
-----------------------------------------------------------------------

### Dades del document

Número de DOGV
:   4499

Data del DOGV
:   14-05-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/4955


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de laude a l'empresa Blontex, SL, en l'expedient: 059/02-A. [2003/4955]
  
El senyor Manuel Gálvez Acero, president de la Junta Arbitral de Transports d'Alacant, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, fa saber al representant legal de Blontex, SL, que s'ha dictat laude en l'expedient 059/02-A com a conseqüència del procediment seguit en este i que no ha pogut ser comunicat per absència, parador ignorat, caducat o refusat.
  
El text és el següent:
  
«Tribunal:
  
President: senyor Manuel Gálvez Acero, cap del Servici Territorial de Transports d'Alacant.
  
Vocals:
  
- Senyor Juan Rico Girona, representant de les empreses de transports.
  
- Senyor Antonio Guardiola Jover, representant dels usuaris.
  
Vocal-secretària: senyora Ana Antolín Baigorri.
  
Alacant, vint-i-set de gener de dos mil tres. A les 09.30 hores es constituïx la Junta Arbitral de Transports d'Alacant en la seu del carrer Itàlia núm. 12, pels membres expressats al marge, a fi de dictar laude arbitral sobre la controvèrsia plantejada en l'expedient 059/02-A, promogut per Transportes Jurto, SA, amb domicili a Alacant contra Blontex, SL, amb domicili a Alcoi en relació amb la reclamació següent: impagat de ports per servicis realitzats durant els mesos de juny, juliol i agost de 2001 des d'Alcoi a diferents poblacions de la península segons factures unides a l'expedient i gastos hi haguts en la facturació per un muntant de 600,77 euros (sis-cents euros amb setanta-set cèntims).
  
Comença la vista oral sense la compareixença de la reclamada, a pesar d'haver sigut citada en el termini i en la forma adequada, segons consta en l'expedient, amb els efectes que determina la vigent legislació més avall arreplegada.
  
Es concedix la paraula al representant de l'actora senyor César Darío Díez Gómez que es ratifica en la seua demanda i quantia expressada. Així mateix, són aportats a l'expedient, com a prova documental, albarans justificatius de l'arreplegada i entrega de les diferents partides en els seus destins, i que estos constituïxen la facturació el muntant de la qual és objecte de la present reclamació. La Junta Arbitral considera que es complixen en el present cas les prescripcions de la Llei 16/1987, de 30 de juliol, modificada per la Llei 13/1996, de 30 de desembre, pel que fa a les qüestions competencials de les juntes arbitrals de Transport.
  
Admeses pel col·legi arbitral a instàncies de l'actora les proves documentals proposades i una vegada estudiada la demanda i efectuada l'anàlisi de les manifestacions que s'han exposat abans, s'arriba per unanimitat al següent:
  
Laude: estimar la demanda interposada per Transportes Jurto, SA, contra Blontex, SL, per considerar formalitzats els contractes que esta conté i realitzades les prestacions convingudes sense que s'haja provat el pagament dels ports meritat.
  
Conseqüentment amb allò que s'ha exposat procedix que Blontex, SL, abone a Transportes Jurto, SA, la quantitat de 600,77 euros (sis-cents euros amb setanta-set cèntims) en concepte de ports.
  
Contra esta resolució arbitral es pot interposar únicament recurs d'anul·lació davant de l'Audiència Provincial que haurà de presentar-se en els deu dies següents al de la notificació del laude, o d'aclariment, en els cinc dies següents al de la notificació.
  
Contra el laude arbitral ferm només es pot interposar recurs de revisió, de conformitat amb el que establix la legislació processal per a les sentències processals fermes.
  
El que per a constància, arxivament i trasllat a les parts firmen els membres de la Junta al lloc i en la data indicats».